 Izinga le-WHO lesiKhungo Senqubo Yamakhathakhatha College of Health SciencesHome News Izinga le-WHO lesiKhungo Senqubo YamakhathakhathaUSolwazi Poku uthe: Akusiyo into encane lokhu okwenzekile, kanti i-UKZN inamava okweseka imisebenzi nezinhlelo kwe-WHO kuwo wonke amazinga.Isikhungo silawulwa uSolwazi kwezamaKhathakhatha, uSolwazi Fatima Suleman, ohlonishwa umhlaba wonke nowayeyi-Prince Claus Chair of Development and Equity ngaphansi kwe-Affordable Bio Therapeutics for Public Health e-Utrecht University e-Netherlands kusukela kowezi-2016 kuya kowezi-2018. Kumanje, uSuleman uwusihlalo we-South African National Medicines Pricing Committee lapho eqokwe khona wugqongqoshe.U-Suleman, okade waqala ukuba yisishabasheki semithi namakhambi angabizi emphakathini, uthakasile ukuthi isicelo samukelekile.I-Centre for Pharmaceutical Policy and Evidence Based Practice izobambisana ne-WHO namanye amazwe ukugqugquzela ukutholakala kalula kwamakhathakhatha, imithi ephephile nenamandla, imishanguzo, ukuhlola nezinye izindlela zokwelapha. Phakathi kwezinto ezizokwenziwa kuzoba wukweluleka i-WHO namazwe angamalungu ayo uma kunesidingo, ukucwaninga inqubo yamakhathakhatha nokuqinisa izindlela ezintsha ezifundweni zalo mkhakha, nokufundisa kwisayensi yalo mkhakha.Ngokubambisana ne-WHO, isikhungo sizoqeqesha amazwenezifunda okungamalungu emkhakheni wezenqubo yemithi, umnotho wezemithi, indlela ekahle yokusebenzisa imithi, ukuqeqesha kwezemithi yokwelapha, ukwelapha okubonakalayo, neminye imikhakha ehlobene nalokhu.Okokugcina wukuthi isikhungo sizokweseka i-WHO ukuphatha nokuthuthukisa imininingwane, ukuhlaziya inqubo, nokubika ngokwamazinga amazwe.USuleman uthe: Lesi sigaba sivula amathuba okwabelana ngolwazi nokubambisana ngobuchule nezinye izikhungo, ikakhulu ezingeni lomhlaba, nokuthola ezinye izinto kubalingani abangabaxhasi.USuleman usanda kubamba iqhaza kwi-Fair Pricing Forum, ebixhaswe yi-WHO, lapho ekade eshumayela khona ivangeli lamanani angabizi emithi. Kunento ekhona engalungile endleleni okubekwa ngayo amanani, kanti lento sidinga ukuyicubungula, sibone ukuthi singayilungisa kanjani. Sidinga nokuthi lo mkhakha ungafihli izinto. Izindleko zocwaningo nezentuthuko kufanele zazeke ukuze iziguli zizothatha izinqumo eziphusile ngamanani emithi okufanele ziyikhokhe ngoba kumqoka ukuthi zazi ukuthi kukhona ezobuye ikuxhase okuzozisiza. Okunye okukhathazayo yindaba yomgwazo, izaphulelo, imali ebuyayo nezinye izinto ezingacaci ngendlela izinto ezenziwa ngayo.UDkt Manimbulu Nlooto, iNhloko yomKhakha we-Pharmaceutical Sciences, ubabongele wathi: UmKhakha we-Pharmaceutical Sciences e-UKZN uyaziqhayisa ngokwengamela i-WHO Collaborating Centre for Pharmaceutical Policy and Evidence-based Practice iminyaka emine, kusukela kumhla ka-1 kuNdasa 2019. Lesi sikhungo siwumphumela womsebenzi omuhle kaSolwazi Fatima Suleman nethimba abambisene nalo.Ukuba khona kwalesi siKhungo emiKhakheni we-Pharmaceutical Sciences kuzosiza izifundiswa emiKhakheni naseKolishi leSayensi yezeMpilo ukuthi zidlondlobale emsebenzini eziwenzayo, ukhulise nezinhlelo zokufundisa ukweseka abenza iziqu ezinkulu esifundeni sase-Afrika nasemhlabeni. Sizoba yisikhungo sabacwaningi bomhlaba nabasekhaya abenza imisebenzi eminingi yocwaningo kumalungu e-WHO.Kumalungu ethimba lase-UKZN elisebenzisana no-Suleman kubalwa uSolwazi Sabiha Essack, uDkt Frasia Oosthuizen, uDkt Velisha Perumal-Pillay, uDkt Varsha Bangalee noMnu Andy Gray.Amagama: nguMaryAnn Francis 